Co ła paroła cógoma se intende sia el atreso bon par far el cafè sia el contegnidor bon par servirlo. Par el pareciar del cafè, ghe xe difarenti sorte de cógome, dipendendo dal fato che el sìpie espreso, infondesto o filtrà. Ła xe de ałumìnio e ła ga na parte de soto, che xe ła caldiera, dove che va mesa l'acua, e na parte sora, che se invida su ła caldiera, dove che vien fora el cafè. Ghe xe anca un altro toco: el filtro par la polvare de cafè, che va meso drento ła caldiera. Quando che el fogo fa bojere l'aqua un teła caldiera, el vapor el pasa traverso el cafè sora el filtro, portandose drio el saor e el cołor e sorandose rivando inte el brico el torna liquido, cusì che se ga el cafè che se beve.